Juffrou geskors ná lyfstraf-video uitlek | Maroela Media
'n Skermskoot uit die video van 'n voorval by die Prince Tokotoko High School in KwaNongoma, KwaZulu-Natal waar 'n onderwyseres na bewering minstens vyf meisies met 'n stok op die rug slaan.
Maroela Media het vroeër berig Mthandeni Dlungwana, provinsiale LUR vir onderwys, het Dinsdag besoek afgelê aan die Prince Tokotoko High School in KwaNongoma.
Muzi Mahlambi, woordvoerder vir die departement, het in 'n verklaring gesê die LUR het die opdrag gegee dat die onderwyseres met onmiddellike geskors moet word.
"Die onderwyseres sal na verwagting binnekort voor 'n tugverhoor verskyn," het Mahlambi bygevoeg.
Dlugwana het met lede van die skoolbeheerliggaam, die skool se bestuur, leerlinge en lede van die gemeenskap vergader. Hy het om verskoning gevra vir die onderwyseres se gedrag. Hy het aan die ouers gesê die departement sal seker maak dat soortgelyke voorvalle nie weer plaasvind nie.
Die video is ongeveer drie weke gelede geneem voor dit soos 'n veldbrand op sosiale media begin versprei het. Lyfstraf is in 1996 verbied.
Lees alle vorige berigte oor die Prince Tokotoko High School op Maroela Media.
Dié 59 word vir OB se pos oorweeg
Kroegman en kelner in hof oor kredietkaartbedrog
Ons het met rottangs grootgeword nie die skool, vandag is lyfstraf 'n kriminele oortreding. Geen wonder dit gaan so in ons land nie.
Ek het die video gesien. Absolute bog. Daai kinders het niks gevoel. Dalk die hour op die een se hand. Dit is niks in vergelyking die slae wat ons op skool gekry het. My simpatie met die jufrou. Kom ons stig n fonds vir haar.
En ek is seker haar klas se kinders vaar die beste in haar vak. Sterkte, juffrou!
As ek my nou nie misgis nie lyk daai leerling swanger, ai tog die jongmense wat hulle lewens so opvoeter so jonk. Wel ek self is goed gevoeter op skool en by die huis, vandag lei ek aan 'n ernstige siekte wat genoem word "respek" "maniere" en vele soortgelyke "siektes" Juffrou jy doen wat reg is volgens die Woord, doen so voort
Sjoe ja nee die foto gee nie die ware beeld. Nee kyk of sy swanger is of wat ookal, mens kan nie iemand net so slaan nie, dit grens aan aanranding, die video wys waar die juffrou hul sommer goed slaan, ek sê altyd daai slaan tot jy beter voel, maar dit is nie reg nie. Wat jy nie in 2 goeie houe kan sê nie, moet ongesê bly. Dit blyk ook uit die video dat dit dalk huiswerk of iets nie so ernstig is, die ander kinders is ook buitengewoon stil. Ek persoonlik voel lê die roede in, maar… Lees meer »